stanford-oval/wikipedia huggingface dataset:
בטאוויה (ספינה)
גילוי הספינה הטרופה

בעת סקרי מיפוי שערכה האדמירליות באפריל 1840 בארכיפלג האברוליוס, שאיי האוטמן הם חלק ממנו, דיווח הקפיטן סטוקס מאה"מ ביגל:
בחודו הדרום-מערבי של אחד האיים נתגלו קורות הרוחב של כלי שיט גדול; ומאחר שצוות האונייה זֶוַוייק, שאבדה ב-1728, דיווח כי ראה שרידי ספינה באזור זה, לא נותר ספק רב כי המדובר בשרידיה של ה"בטאוויה", ספינת הקומודור פלסארט, שאבדה ב-1629. בעקבות זאת קראנו למקום עגינתנו הזמני בשם "דרך "בטאוויה"", ולקבוצת האיים כולה קראנו "פלסארט".
מכל מקום, דומה כי סטוקס זיהה בטעות את שרידיה של הזווייק כשרידי ה"בטאוויה". בשנות החמישים של המאה ה-20 קבעה ההיסטוריונית הנרייטה דרייק-ברוקמן, בעקבות מחקר ארכיוני מעמיק, כי האונייה צריכה להימצא בקבוצת האיים ואלאבי. המודד ברוס מלרוז והצוללן והעיתונאי יו אדוורדס הסכימו עם התאוריה שלה. אדוורדס ארגן, בשיתוף עם דרייק-ברוקמן, כמה משלחות חיפוש ליד האי בִּיקון בראשית שנות השישים, אבל לא הצליח למצוא את האתר המדויק, אף על פי שהיה קרוב מאוד אליו. ב-4 ביוני 1963 היו מקס וגרייהם קריימר, לאחר שקיבלו את חומר המחקר של אדוורדס ולאחר שקיבלו מידע נוסף מדייג סרטנים שראה את עוגן הספינה, הראשונים שצללו באתר הנכון. כמו כן התגלו שרידי מבצרו של האייס. גילוי הספינה, וכן כמה ספינות נוספות, הביא להקמתה של המחלקה לארכאולוגיה ימית במוזיאון מערב אוסטרליה. עם השנים נִשלו מן המים פריטים נוספים מן הספינה, ביניהם העוגן ואחד התותחים. ב-1972 העבירה ממשלת הולנד באופן רשמי את הזכויות על כל שרידי האוניות ההולנדיות בחופי אוסטרליה לרשות ממשלת אוסטרליה. חלקים מן הספינה ופריטים מתוכה מוצגים כיום במוזיאון מערב אוסטרליה ובמוזיאונים אחרים במדינה; אבל רוב השרידים, כולל רוב התותחים, נותרו במקום הטביעה, ומהווים כיום אתר צלילה מבוקש.
רפליקה ה"בטאוויה" נבנתה ב"מבדוק בטאוויה" בעיר לליסטאד שבהולנד בין השנים 1985 ו-1995, כפרויקט העסקה יזומה לצעירים בניהול בונה הספינות וילם פוס (Vos). הרפליקה נעשתה תוך שימוש בחומרים מסורתיים, כגון אלון והמפ, בטכניקות בנייה ובכלים מסורתיים. שרידי הספינה הקיימים ותעודות היסטוריות סייעו בשחזור. בשנת 1999 הועברה הרפליקה לאוסטרליה, שם שימשה ה"בטאוויה" כ"ספינת הדגל" של הנבחרת באולימפית באולימפיאדת סידני בשנת 2000. לאחר מכן חזרה הספינה להולנד, והיא מוצגת כיום בלליסטאד.
יומן הספינה של פרנסיסקו פלסארט ראה אור ב-1647. באותה שנה גם פורסם ספר תחת הכותרת Ongeluckige voyagie van 't schip Batavia ("מסעה הרה-האסון של הספינה בטאוויה"), אשר זכה לפופולריות רבה; עד מהרה הוא יצא במהדורות רבות, חלקן מלוות באיורים, וכן תורגם לאנגלית ולשפות אחרות. בעקבותיו נכתבו עוד רומנים וספרי-עיון רבים שעסקו במסעה של ה"בטאוויה".
לקריאה נוספת

סימון לייס, פרשת בטאוויה, תרגמה אנמרי בארטפלד, הוצאת תשע נשמות, 2018.
הערות שוליים

↑  McConnell, R. B. (1963), "Associations and linkage in human genetics" (The American Journal of Medicine Volume 34, Issue 5, pp. 692–701, May 1963)
| --- | --- |
בקרת זהויות :  NLI: 987007605128905171  BIBSYS: 14020362  BNE: XX236889  BnF: cb121403604 (data)  GND: 4254219-4  LCCN: n91128651  NKC: mzk2005304583  NLR:   NTA: 109143841  SNAC: w6x97g6f  SUDOC: 029867851  VIAF: 72149066352165600574   WorldCat (עם VIAF): 72149066352165600574 
ההוצאות להורג והעינויים באיי האוטמן (למעלה) ובג'קרטה (למטה), תחריט מתוך ספרו של לוקאס ון פריס (1647)
ג'ואקים נואה

| --- | --- |

נואה ב-2011
 לידה:  25 בפברואר 1985 (בן 39) ניו יורק, ארצות הברית
 עמדה:  סנטר
 גובה:  2.11 מטר
 מכללה:  אוניברסיטת פלורידה
 דראפט:  בחירה תשיעית, 2007 שיקגו בולס
 קבוצות כשחקן
 2007–2016   2016–2018   2018–2019   2020:  שיקגו בולס   ניו יורק ניקס   ממפיס גריזליס   לוס אנג'לס קליפרס
 הישגים כשחקן
 שחקן ההגנה של העונה (2014)   חמישיית העונה (2014)   חמישיית ההגנה (2013, 2014)  חמישיית ההגנה השנייה (2011)   2 בחירות למשחק האולסטאר (2013, 2014)   2 זכיות באליפות ליגת המכללות (2006, 2007)
ג'ואקים סימון נואה (באנגלית: Joakim Simon Noah; נולד ב-25 בפברואר 1985) הוא כדורסלן עבר אמריקאי-צרפתי, ששיחק בעמדת הסנטר.
נואה ידוע במשחק ההגנה שלו ונחשב בשיאו לאחד הסנטרים הטובים ב-NBA. הוא לקח פעמיים חלק במשחק האולסטאר, נבחר פעם אחת לחמישיית העונה, פעם אחת לחמישיית ההגנה הראשונה, פעם לחמישיית ההגנה השנייה ובעונת 2013/2014 זכה בתואר שחקן ההגנה של העונה ב-NBA.
ראשית חייו

ג'ואקים נואה נולד בניו יורק שבארצות הברית. אביו, יאניק נואה, הוא טניסאי עבר צרפתי. אמו, ססיליה רוד, נבחרה למיס שוודיה וסיימה במקום הרביעי בתחרות מיס תבל 1978, ואילו סבו, זאכארי נואה, היה כדורגלן קמרוני ששיחק בליגה הצרפתית ואף זכה בגביע הצרפתי בשנת 1961.
הוא החל את דרכו בכדורסל בנבחרת בית הספר הבינלאומי של האומות המאוחדות שבניו יורק. במקביל השתתף בטורנירי כדורסל רחוב, שם קיבל את הכינוי "המישהו המפורסם", מכיוון שמישהו שמע שאביו היה טניסאי מקצועי. בהמשך שיחק בבית הספר פולי פרפ שבברוקלין ובבית הספר לורנסוויל שבפרינסטון, ניו ג'רזי.
ראשית חייו > קריירת מכללות

בשנת 2004 התקבל לאוניברסיטת פלורידה במדיה שיחק החל מעונת 2004/2005. בתחילת דרכו בפלורידה לא קיבל דקות משחק וסיים את עונת ה"פרשמן" שלו עם ממוצעים של 3.9 נקודות ו-2.7 ריבאונדים בכ-10.3 דקות למשחק בלבד. עם זאת, בעונתו השנייה במכללות השתפר משמעותית ועם ממוצעים של 14.2 נקודות, 7.1 ריבאונדים ו-2.4 חסימות למשחק היה מלך הסלים ומלך החסימות של פלורידה.
אחרי שסיימה את העונה הסדירה במקום השלישי בבית המערב תיכוני, פלורידה החלה את טורניר אליפות המכללות בצורה מצוינת ואת שני משחקיה הראשונים בטורניר נגד אוניברסיטת דרום אלבמה ואוניברסיטת ויסקונסין-מילווקי, ניצחה בקלות 50–76 ו-60–82 בהתאמה. גם את משחק חצי הגמר האזורי נגד אוניברסיטת ג'ורג'טאון הצליחה לעבור לאחר משחק צמוד שהסתיים בניצחון 53–57. בגמר נגד אוניברסיטת וילנובה, הציג נואה את אחד ממשחקיו הגדולים בקריירת המכללות שלו, הוא קלע 26 נקודות, הוריד 15 ריבאונדים וחסם 5 פעמים והוביל את פלורידה לניצחון 62–75 ולזכייה באליפות מחוז מיניאפוליס. נואה אף נבחר ל-MOP (השחקן המצטיין) של הטורניר.
לאחר ניצחון בחצי גמר הפיינל פור על אוניברסיטת ג'ורג' מייסון, התייצבו נואה וחבריו לקבוצה בגמר טורניר אליפות המכללות נגד אוניברסיטת קליפורניה בלוס אנג'לס ובזכות יכולת קבוצתית פנטסטית הובילו את פלורידה לניצחון 57–73 ולזכייה באליפות ה-NCAA לראשונה בתולדותיה. נואה שסיים את המשחק עם 16 נקודות ו-9 ריבאונדים נבחר ל-MOP של הפיינל פור.
לאחר הטורניר והזכייה באליפות, נחשב נואה על ידי רבים לאחד משחקני המכללות בעלי הסיכויים הגבוהים ביותר בדראפט ה-NBA ‏2006 ורבים אף סברו כי אם אכן ירשם לדראפט הוא צפוי להיבחר במקומות אחד-שתיים. עם זאת, נואה, יחד עם חבריו לפלורידה, אל הורפורד וקורי ברואר, הודיע כי הוא נשאר במכללה שנה נוספת. גם בעונת 2006/2007 המשיך להפגין יכולת מצוינת ועם 12 נקודות, 8.4 ריבאונדים ו-2.3 אסיסטים בממוצע למשחק, הוביל את פלורידה לזכייה באליפות ה-NCAA, בכך הפכה קבוצתו לראשונה שזוכה בשתי אליפויות רצופות עם אותה החמישייה.
קריירה ב-NBA > שיקגו בולס

נואה נרשם לדראפט ה-NBA ‏2007 כאחד מכוכביה הגדולים של ליגת המכללות, אך נבחר רק במקום התשיעי על ידי שיקגו בולס. תחילת דרכו ב-NBA לא הייתה מרשימה, הוא החמיץ את שלושת המשחקים הראשונים של העונה בעקבות פציעה בקרסול ובחמשת משחקיו הראשונים לאחר שחזר לשחק קבע ממוצעים לא מרשימים של 2.6 ריבאונדים ורק 1.2 נקודות למשחק, כאשר את המשחקים נגד לוס אנג'לס קליפרס ולוס אנג'לס לייקרס הוא מסיים ללא נקודות. אף על פי כן, נואה התאושש מהפתיחה החלשה במהרה ואף השיג "דאבל דאבל" ראשון בקריירה, כאשר קלע 12 נקודות והוריד 11 ריבאונדים במשחק נגד אורלנדו מג'יק. גם בהמשך גילה שיפור ניכר ביכולתו ואף הפך לשחקן חמישייה קבוע. בסך הכל סיים את עונת הרוקי שלו עם ממוצעים של 6.6 נקודות, 5.6 ריבאונדים ו-1.1 אסיסטים למשחק.
עם תחילת עונת 2008/2009 הצטרף לשיקגו דריק רוז שנבחר במקום הראשון בדראפט 2008 ובהובלתו החלה הקבוצה להוות גורם משמעותי בצמרת המזרח. נואה החל להפוך לאחד השחקנים המשמעותיים ברוטציית קבוצתו וסיים את העונה הסדירה עם 6.7 נקודות, 7.6 ריבאונדים (מלך הריבאונדים של שיקגו), 1.3 אסיסטים ו-1.4 חסימות למשחק והוביל את שיקגו למקום השביעי במזרח ולהעפלה לפלייאוף. כבר בסיבוב הראשון התמודדה שיקגו נגד האלופה היוצאת, בוסטון סלטיקס ובהובלם של נואה, ג'ון סלמונס, בן גורדון ודריק רוז, אשר הפגינו יכולת עילאית הצליחה למתוח את הסדרה לשבעה משחקים צמודים (שבע הארכות בסך הכל בסדרה), אך הפסד 99–109 במשחק האחרון העניק לבוסטון ניצחון 3–4. אחד המהלכים הגדולים של נואה בקריירה היה בדקה האחרונה של ההארכה השלישית במשחק השישי בסדרה, כאשר התוצאה עמדה על שוויון 123, נואה חטף את הכדור לשחקן בוסטון, פול פירס ורץ את כל המגרש כדי לקלוע שתי נקודות. כמו כן, סחט מפירס את העבירה השישית שלו, שהוציאה אותו מהמשחק. בסופו של דבר שיקגו ניצחה 127–128 והשוותה את תוצאת הסדרה ל-3-3, אך כאמור הפסידה במשחק השביעי והודחה מהפלייאוף. בסך הכל נואה סיים את הסדרה עם ממוצעים טובים במיוחד של 10.1 נקודות, 13.1 ריבאונדים, 2.3 אסיסטים ו-2.1 חסימות בכמעט 39 דקות למשחק.
לקראת עונת 2009/2010 שוחרר גורדון ובכך עלה מעמדו של נואה בשיקגו באופן משמעותי. הוא פתח את העונה בצורה מצוינת ודורג כאחד הריבאונדרים הטובים בליגה. עם זאת, פציעה במשחק נגד פילדלפיה 76' ב-3 בפברואר השביתה אותו לכשבועיים שלאחריהם שב לשחק, אך חמישה ימים בלבד לאחר מכן נפצע שוב והושבת לשלושה שבועות נוספים. הוא חזר מהפציעה עם חלודה רבה, אך הצליח לחזור לכושר משחק וסיים את העונה הסדירה עם ממוצעי שיא של 10.7 נקודות, 11.0 ריבאונדים, 2.1 אסיסטים ו-1.6 חסימות למשחק. מבחינה קבוצתית שיקגו התמודדה מול טורונטו ראפטורס במאבק צמוד על המקום השמיני המוביל לפלייאוף ולבסוף אף זכתה בו בזכות מאזן 1–4 בחמשת מחזורי הסיום של העונה הסדירה.
בסיבוב הפלייאוף הראשון שוב הוגרלה לשחק נגד יריבה קשה במיוחד, הפעם היו אלו קליבלנד קאבלירס וכוכבה לברון ג'יימס שסיימו את העונה הסדרה במקום הראשון בליגה. למרות סדרה מדהימה של רוז ונואה שאף הצליחו להוביל את קבוצתם לניצחון במשחק השלישי, שחקניה המנוסים והאתלטים של קליבלנד היו עדיפים ובסופו של דבר ניצחו ללא קושי רב 1–4 בסדרה. נואה סיים סדרה אישית נוספת עם ממוצעים מצוינים של 14.8 נקודות, 13.0 ריבאונדים, 2.6 אסיסטים, 1.4 חטיפות ו-1.4 חסימות למשחק, אך נכשל שוב בניסיונו לעבור סיבוב בפלייאוף.
קריירה ב-NBA > ניו יורק ניקס

ב-1 ביולי 2016 חתם נואה בניו יורק ניקס על חוזה לארבע שנים תמורת 72 מיליון דולר. בשתי עונותיו עם הניקס השתתף ב-53 משחקים בסך הכול, ורשם במהלכן ממוצעים מאכזבים של 4.6 נקודות ו-7.9 ריבאונדים למשחק בלבד. חוזהו בקבוצה נחשב בעיני פרשנים רבים לאחד הגרועים בתולדות המועדון בפרט, וב-NBA בכלל. ב-13 באוקטובר 2018 שוחרר נואה מהקבוצה.
קריירה ב-NBA > ממפיס גריזליס

בדצמבר 2018 חתם נואה בממפיס גריזליס על חוזה עד לסיום עונת 2018/2019. ב-42 משחקיו בממפיס קלע 7.1 נקודות והוריד 5.7 ריבאונדים למשחק, כשחקן ספסל.
קריירה ב-NBA > לוס אנג'לס קליפרס

ב-9 במרץ 2020 חתם בלוס אנג'לס קליפרס על חוזה ל-10 ימים, אולם בשל השבתת הליגה ב-11 במרץ, בגין מגפת הקורונה, נמשך חוזהו עד חודש יוני. ב-28 ביוני חתם על חוזה סטנדרטי בקליפרס עד לסיום עונת 2019/2020.
בדצמבר 2020 שוחרר נואה מהקליפרס, ופורסם כי הוא צפוי להודיע על פרישה מכדורסל.
נבחרת צרפת

על אף שהיה יכול לשחק גם בנבחרות הכדורסל של ארצות הברית ושוודיה, בחר נואה לשחק עבור נבחרת צרפת. בשנת 2009 השתתף כשחקנה במשחקי ידידות, ובשנת 2011 לבש לראשונה את מדיה במשחקים רשמיים, במסגרת אליפות אירופה בכדורסל 2011. לאורך הטורניר רשם ממוצעים של 9.0 נקודות ו-8.0 ריבאונדים למשחק, וזכה עם נבחרתו במדליית הכסף לאחר שהפסידה מול נבחרת ספרד במשחק הגמר.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007/2008 | שיקגו | 74 | 31 | 20.7 | 0.482 | 0.000 | 0.691 | 5.6 | 1.1 | 0.9 | 0.9 | 6.6 |
| 2008/2009 | שיקגו | 80 | 55 | 24.2 | 0.556 | 0.000 | 0.676 | 7.6 | 1.3 | 0.6 | 1.4 | 6.7 |
| 2009/2010 | שיקגו | 64 | 54 | 30.1 | 0.504 | 0.000 | 0.744 | 11.0 | 2.1 | 0.5 | 1.6 | 10.6 |
| 2010/2011 | שיקגו | 48 | 48 | 32.8 | 0.525 | 0.000 | 0.739 | 10.4 | 2.2 | 1.0 | 1.5 | 11.7 |
| 2011/2012 | שיקגו | 64 | 64 | 30.4 | 0.508 | 0.000 | 0.748 | 9.8 | 2.5 | 0.6 | 1.4 | 10.2 |
| 2012/2013 | שיקגו | 66 | 64 | 36.8 | 0.481 | 0.000 | 0.751 | 11.1 | 4.0 | 1.2 | 2.1 | 11.9 |
| 2013/2014 | שיקגו | 80 | 80 | 35.3 | 0.475 | 0.000 | 0.737 | 11.3 | 5.4 | 1.2 | 1.5 | 12.6 |
| 2014/2015 | שיקגו | 67 | 67 | 30.6 | 0.445 | 0.000 | 0.603 | 9.6 | 4.7 | 0.7 | 1.1 | 7.2 |
| 2015/2016 | שיקגו | 29 | 2 | 21.9 | 0.383 | 0.000 | 0.489 | 8.8 | 3.8 | 0.6 | 1.0 | 4.3 |
| 2016/2017 | ניו יורק | 46 | 46 | 22.1 | 0.495 | 0.000 | 0.436 | 8.7 | 2.2 | 0.7 | 0.8 | 5.0 |
| 2017/2018 | ניו יורק | 7 | 0 | 5.7 | 0.500 | 0.000 | 0.500 | 2.0 | 0.6 | 0.3 | 0.3 | 1.7 |
| 2018/2019 | ממפיס | 42 | 1 | 16.5 | 0.516 | 0.000 | 0.716 | 5.7 | 2.1 | 0.5 | 0.7 | 7.1 |
| 2019/2020 | ל.א. קליפרס | 5 | 0 | 10.0 | 0.500 | 0.000 | 0.750 | 3.2 | 1.4 | 0.2 | 0.2 | 2.8 |
| קריירה | קריירה | 672 | 512 | 27.7 | 0.491 | 0.000 | 0.700 | 9.0 | 2.8 | 0.8 | 1.3 | 8.8 |
| אולסטאר | אולסטאר | 2 | 0 | 18.5 | 0.667 | 0.000 | 0.000 | 7.5 | 4.0 | 0.5 | 0.5 | 8.0 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009 | שיקגו | 7 | 7 | 38.7 | 0.510 | 0.000 | 0.760 | 13.1 | 2.3 | 0.9 | 2.1 | 10.1 |
| 2010 | שיקגו | 5 | 5 | 37.6 | 0.528 | 0.000 | 0.947 | 13.0 | 2.6 | 1.8 | 1.4 | 14.8 |
| 2011 | שיקגו | 16 | 16 | 33.1 | 0.411 | 0.000 | 0.725 | 10.2 | 2.5 | 1.0 | 2.1 | 8.7 |
| 2012 | שיקגו | 3 | 3 | 33.0 | 0.731 | 0.000 | 0.636 | 9.3 | 3.0 | 0.7 | 1.3 | 15.0 |
| 2013 | שיקגו | 12 | 12 | 34.1 | 0.437 | 0.000 | 0.641 | 9.6 | 2.3 | 0.8 | 2.2 | 10.8 |
| 2014 | שיקגו | 5 | 5 | 42.0 | 0.512 | 0.000 | 0.588 | 12.8 | 4.6 | 1.0 | 1.4 | 10.4 |
| 2015 | שיקגו | 12 | 12 | 32.9 | 0.408 | 0.000 | 0.350 | 11.0 | 3.2 | 0.8 | 1.2 | 5.8 |
| 2020 | ל.א. קליפרס | 2 | 0 | 1.0 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |
| קריירה | קריירה | 62 | 60 | 33.9 | 0.465 | 0.000 | 0.676 | 10.6 | 2.7 | 0.9 | 1.7 | 9.3 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

1 2  סיכום משחק הגמר של ה-NCAA באתר ה-NCAA
↑  כתבה באתר חדשות הספורט
↑  The disastrous $72 million contract the Knicks gave Joakim Noah is getting worse, באתר businessinsider.com,‏ 29 בינואר 2018
↑  Ranking the Worst Contracts in NBA Free-Agency History, באתר bleacherreport.com,‏ 2 ביולי 2018
1 2  Knicks mercifully end their Joakim Noah limbo with release, באתר ניו יורק פוסט, 13 באוקטובר 2018
↑  נואה חותם על חוזה בממפיס, באתר הקבוצה, 4 בדצמבר 2018
↑  נואה חותם על חוזה ל-19 ימים בקליפרס, באתר הקבוצה, 9 במרץ 2020
↑  נואה חותם על חוזה בקליפרס, באתר הקבוצה, 28 ביוני 2020
↑  נואה צפוי להודיע על פרישה ממשחק, באתר ספורטס אילוסטרייטד, 1 בדצמבר 2020
| --- | --- |
בקרת זהויות :  BnF: cb16527610x (data)  ISNI: 0000 0004 0194 4687  LCCN: no2015171485  SUDOC: 168115697  VIAF: 297144143   WorldCat (עם VIAF): 297144143 
נואה נחשב בשיאו לאחד הריבאונדרים הטובים ב-NBA
בלי שביקשתי

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"בלי שביקשתי" הוא סינגל של הזמרת הישראלית שרית חדד. השיר יצא לאור ב-22 בדצמבר 2016, כסינגל השני מתוך אלבום האולפן ה-23 שלה, שרה שרה. השיר יצא על ידי חברת התקליטים אבי גואטה הפקות בע"מ.
השיר הגיע למקום השני במצעד של מדיה פורסט, והעשירי במצעד של רשת ג'.
רקע כתיבה

כותבי השיר "בלי שביקשתי" הם דולב רם ופן חזות שאחראים ללהיטים שכתבו לאייל גולן, עדן בן זקן, דודו אהרון וכדומה. בנוסף לכך, השניים היו גם אלו שהפיקו את השיר. בנוסף לכך, על אהבה כוזבת.
וידאו קליפ

הווידאו קליפ זכה לכ-10 מיליון צפיות באתר יוטיוב ובכך הפך לווידאו קליפ הנצפה ביותר של חדד.
השיר זכה לאהדה רבה בקרב הקהל וערוצי הרדיו וזכה לעשרות קאברים.
מיקומי שיא

|   ‏‏‏  מצעדים ודירוגים (2016–2017)> מדינה |   ‏‏‏  מצעדים ודירוגים (2016–2017)> מצעד |   ‏‏‏  מצעדים ודירוגים (2016–2017)> מיקום שיא |   ‏‏‏  מצעדים ודירוגים (2016–2017)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | רשת ג' | 10 |  |
|  ישראל | רדיו אמצע הדרך | 5 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  ישראל | מדיה פורסט ישראל | 34 |  |
בית החסד

כנסיית א-סיידה שבתחומה נמצא בית החסד
חלל הכנסייה, מבט לכוון מזרח לבמת הכנסייה. צולם מתוך חלון בכיפת הכנסייה
חצר מתחם בית החסד
קברו של הבישוף גרגוריוס חג'אר. הכתובת מעל הקבר:לזיכרון עולם

אֲנִי הָרֹעֶה הַטּוֹב וְיָדַעְתִּי אֵת אֲשֶׁר־לִי וְנוֹדַעְתִּי לַאֲשֶׁר לִי

כבר הייתי הכול לכולם ונתתי נפשי עבור כולם

פה נקבר זכרונו לברכה ודרשן המזרח

המנוח המוטראן גרגוריוס חג'אר

מטרופוליט עכו, חיפה, נצרת ויתר הגליל (1901 – 1940)

נולד 1875 – נפטר 1940
חצר המתחם, מבט לכוון צפון. משמאל מבנה פעילות בקומתו הראשונה נמצאים המשרדים בקומה השנייה אולם פעילות. מימין מבנה מעץ המשמש כמשרד
הכתובת מעל דלת הכניסה הראשית לכנסייה
בית החסד (בערבית: بيت النعمة, תעתיק מדויק: "בית אלנעמה") הוא מוסד שיקומי לאסירים משוחררים השוכן בשדרות פלי"ם 10 בעיר התחתית בחיפה ממזרח לכיכר פריז. המוסד שוכן בתוך מתחם סגור המוקף בקיר אבן, ונכללים בו מבנה הכנסייה המלכיתית היוונית-קתולית "א-סיידה" (שמשמעותו בערבית: "גברתנו") ומבנים נוספים.
היסטוריה

מבנה הכנסייה הוקם בשנת 1862 על יסודות כנסייה קטנה ששכנה במקום באותו שם. ההחלטה לבנות כנסייה חדשה נעשתה בעקבות גידול באוכלוסייה אשר השתמשו בשירותיה. הכנסייה החדשה נבנתה בלילות משום שלא היה ברשות הבונים פירמן. בניית הכנסייה בלילה נעשתה כדי למנוע את הריסתה על פי החוק העות'מאני שקבע כי מבנה שגגו הושלם לא ייהרס (עיקרון שמאוחר יותר השתמשו בו לבניית יישובי חומה ומגדל). ואולם גרסה אחרת אומרת שהמבנה הוקם ברישיון (פירמן). אחת ההשערות היא שבוני הכנסייה השתמשו באבני מצודת העיר בורג' א-סלאם שנבנתה על ידי דאהר אל-עומר. המצודה ניצבה באזור "גן הזיכרון" של היום בשכונת הדר, ולאחר שנהרסה שימשו אבניה לבניית מבנים בעיר התחתית.
הכנסייה המקורית הייתה הכנסייה הראשונה של העדה היוונית-קתולית בעיר שנבנתה על ידי דאהר אל-עומר. מתחם הכנסייה כלל מבנה בעל שלוש קומות בו ששימשו בית ספר יווני-קתולי, מרכז קהילתי קטן לאוכלוסייה, מנזר ומקום מגורים לנזירים ששימשו במקום והגיעו מלבנון. בשנת 1920 עבר הבישוף מהמרכז בעכו לחיפה, והתגורר במתחם הכנסייה בין השנים 1920–1926. בעקבות כך, שימשה הכנסייה גם כמרכז הקהילה היוונית-קתולית של חיפה והגליל. בשנת 1926 עבר הבישוף להתגורר במבנה מגורים נפרד.
האזור בו נבנתה הכנסייה היה חלק מרובע המגורים של ערביי חיפה הנוצרים. באזור זה, שהיה סמוך לכיכר חמרה שהייתה הכיכר המרכזית של העיר, ניבנו כנסיות נוספות כגון כנסיית אליהו הנביא שנבנתה בשנת 1867 על ידי הכרמליתים וכנסיית לואי הקדוש המרונית (אנ') שנבנתה בשנת 1891. הכנסייה שימשה בתפקידה עד 1948. בעקבות מלחמת העצמאות וכיבוש השכונות הערביות של חיפה, נטשה האוכלוסייה הנוצרית את האזור, וחלקה עבר לאזור ואדי ניסנאס. יחד עם נטישת האזור ננטשה גם הכנסייה.
בסוף שנות השישים ניסה הבישוף ראיא לשקם את מבנה הכנסייה. ניסיון זה נקטע בעקבות עזיבת הבישוף את תפקידו. בשנת 1981 החל שיפוץ המבנה ההרוס על ידי כמיל שחאדה, שמוצאו ממשפחה חיפאית, ואשתו אגנס. השיפוץ מומן מתרומות וחלק מעבודת השיפוץ נעשה על ידי מתנדבים. שחאדה, שהחל בפעילות של שיקום אסירים בבית ברחוב שיבת ציון, פנה לבישוף מקסימוס סאלים וקיבל את אישורו לשיפוץ והסבת המתחם לפעילות של שיקום אסירים. במסגרת השיפוץ שוקם אולם הכנסייה, והקומה השנייה בצידה המערבי של הכנסייה הוסבה למגורי המטופלים. במקום נבנה מטבח, חדר אוכל, ואגף למגורי המשפחה. בחצר המתחם מבנה נוסף, שבקומתו הראשונה נמצאים משרדי העמותה ובקומתו השנייה נמצא אולם המשמש לפעילות העמותה. בחצר חדר בנוי עץ המשמש כמשרד נוסף.
הפעילות במקום

בשנת 1982 נפתח במקום "בית החסד" - מוסד שיקומי לאסירים משוחררים ובית מחסה לנשים נזקקות מכל הדתות. המוסד הוא עמותה רשומה מאז שנת 2001. בשנת 2006 נפתחה במקום חנות יד שנייה. בית החסד משמש גם כמחלקת הרווחה של הכנסייה המלכיתית היוונית-קתולית בחיפה ובגליל. פעילות העמותה ממומנת בעיקרה מתרומות המגיעות בעיקר מחו"ל מארגונים נוצריים וגם יהודים. משפחת שחאדה מתגוררת במקום. כמיל שחאדה נפטר בשנת 2000 והעמותה נקראה על שמו. המקום מנוהל היום על ידי ג'מאל שחאדה בנו של כמיל. אולם הכנסייה משמש את העמותה בפעילותה, במקום מאורגנים קונצרטים ופעילויות שונות, כגון ארגון אירוע חג המולד לילדי הקהילה. הכנסייה ממשיכה לשמש את הקהילה בעיר באירועים מיוחדים, כגון חתונות, לוויות וטבילות. פעם בחודש מתקיימת במקום תפילה על ידי כהני דת המשרתים באופן קבוע בקתדרלת אליהו הנביא היוונית-קתולית הנמצא ברחוב עין-דור בעיר התחתית.
ב-1995 הופק סרט דוקומנטרי על בית החסד, הנקרא "בחסדי הבתולה", והוקדש לעבודתם של מייסדי הבית המנוח כמיל שחאדה ואשתו אגנס. הסרט הופק בבימויו של וליד יאסין.
המתחם

לחצר המתחם שלוש כניסות, השער העיקרי הוא שער מתכת מצידו המזרחי מעליו שלט "בית החסד". הכניסה היא לחצר קטנה שקירותיה מעוטרים בעבודות קרמיקה. שער המוביל לחצר מצד צפון מצויה דלת עץ המהווה כניסה נוספת לחצר, צידה החיצוני מעוטר בפסיפס. כניסה נוספת נמצאת בצידו המזרחי של המתחם. מצידה הדרומי של החצר בנויה שורת מדרגות המובילה לכנסייה. על קיר הכנסייה תלויים כלים חקלאיים שנאספו בכפרי הגליל על ידי כמיל שחאדה. בקיר הימני של רחבת הכניסה לכנסייה תבליט קרמיקה שנעשה על ידי אמנית הקרמיקה היהודיה חיה תומא, אלמנתו של אמיל תומא. לכנסייה שני פתחים, השער המערבי הוא השער העיקרי המקורי שדרכו נכנסו לתפילה. מעל הדלת לוח הקדשה. לכנסייה פתח נוסף מצידה הצפוני בעל דלת עץ מעוטרת. מבנה הכנסייה הוא מלבני וכיוונה הכללי הוא מערב מזרח. הבמה נמצאת בצידה המזרחי. אולם הכנסייה בנוי מאבן חול בסגנון המזכיר מבצר. באולם שמונה עמודי אבן התומכים בתקרה ובכיפה עגולה וגבוהה. קירות הכנסייה חשופים עם מעט עיטורים. בקיר המזרחי של הכנסייה בה נמצאת הבמה מספר גומחות מעוטרות הכוללות איקונות. מתקרת הכנסייה משתלשלות מספר נברשות המאירות את הכנסייה.
בתוך הכנסייה מצד שמאל לבמה ברצפת הכנסייה נמצא פתח כניסה למערת קבורה. הירידה למערה נעשית בגרם מדרגות צר ומסדרון המוביל לקברו של הבישוף גרגוריוס חג'אר, ראש העדה בין השנים 1901–1940. הקבר מכוסה שיש אפור מעליו לוח שיש שחור עם כתובת. מערת הקבורה נמצאה בזמן שיפוץ המבנה. כסוי הקבר בשיש נעשה במסגרת השיפוץ. בקיר הצפוני של הכנסייה מצויה גומחה מלבנית גדולה בה נמצא קברו של הבישוף מקסימוס סלוּם שנפטר ב-28 באוקטובר 2004 בגיל 82. על הקיר לוח המוקדש לבישוף ריא. בחדר קטן הנמצא מחוץ למבנה הכנסייה וצמוד לקיר הצפוני קיים פתח כניסה לאולם קבורה תחתון בו נקברו במשך שנים נזירי וכוהני הכנסייה היוונית-קתולית מחיפה ומשאר כפרי הגליל. הקבורה האחרונה נעשתה בשנת 1978.
המתחם > הכתובות ליד דלת הכניסה לכנסייה

מעל דלת שער הכניסה הראשי של הכנסייה מופיע הכתובת הבאה:
| --- | --- |
זהו בית תפילה שבנו אנשים יראי שמיים  הם בני חיפה שבנו אותו בשאיפה  שבו הייתה חיפה מאושרת ובו התגאתה  לך בעקבות הבתולה וברכהּ לשלום: לבתולה מרים מה טוב הבית  נעלה שלא רפתה ולא נלאתה  מעולם לעומת בני הדור שקדמו להם  הו מרים הבתולה, יפת הכרמל
בצדה הימני של הדלת מופיעה הקדשה הבאה:

הננו מאשרים את צו קודמנו המוטראן אגאביוס א-דומאני שניתן בשנת 1879 בקבלת עיזבון מסוים של המנוחים אבראהים וג'ריס ח'ליל ג'דעון על ידי כנסיית א-סיידה בחיפה תמורת אחת עשרה תפילות שתתקיימנה בשנה לעילוי נשמותיהם ונשמת אשת אחד מהם, ג'ריס. אנו נוסיף עליהן תפילה אחת בשנה לעילוי נשמת אחיהם המנוח, ג'דעון. כדי לציין את שני היקירים הגדולים הללו אנו מצַווים לחקוק שמותיהם על לוח שיש שיוצמד לקיר הכנסייה לזיכרון עולם.
גריגוריוס, מטרופוליט עכו, חיפה ונצרת, חיפה 14 ביולי 1936
לקריאה נוספת

יעקב שורר, לטייל בחיפה בין כרמל לים, הוצאת משרד הביטחון, 2003, עמ' 36–37
ג'וני מנסור. מבט חדש לחייו ומעשיו של הבישופ חג'אר. דפוס אבו רחמון, עכו, 1985 (בערבית)
הערות שוליים

↑  הבשורה על פי יוחנן, פרק י', פסוק י"ד
↑  בספרו של אלכס כרמל (תולדות חיפה בימי הטורקים, הוצאת יד בן צבי 1969, עמ' 96) נכתב שהכנסייה הוקמה בשנת 1859. על פי הכתובת מעל שער הכניסה הראשי, הכנסייה הוקמה בשנת 1862
1 2  ג'וני מנסור, היוונים קתולים בחיפה, 2009, עמ' 77–78 (בערבית)
↑  יעקב שורר, חיפה תחתית, במאגר "סנונית"
↑  עמותת החסד ע"ש כמיל שחאדה ז"ל (ע"ר) | גיידסטאר - אתר העמותות של ישראל | משרד המשפטים, באתר www.guidestar.org.il
↑  למילה פירושים רבים: שאיפה, התלהבות, מרץ, מעוף, תנופה, מטרה, אומץ, גאווה, נדיבות, החלטה איתנה
↑  במשמעות - "איזה בית!"
↑  לתושבי חיפה. תושבי חיפה יכולים להתגאות לעומת אלה שקדמו להם, כי הם אלה שבנו את הכנסייה לכבוד מרים הבתולה.
↑  מקביל לבישוף או ארכיבישוף
ג'יימס טיבריוס קירק

| --- | --- |

ויליאם שאטנר כג'יימס טיבריוס קירק בתמונת יח"צ של סדרת הטלוויזיה מסע בין כוכבים המקורית
 שם סרט:  מסע בין כוכבים: הסרט   מסע בין כוכבים 2: זעמו של חאן   מסע בין כוכבים 3: החיפוש אחר ספוק   מסע בין כוכבים 4: השיבה הביתה   מסע בין כוכבים 5: הגבול האחרון   מסע בין כוכבים 6: הארץ הלא נודעת   מסע בין כוכבים 7: דורות   סטארטרק סטארטרק: האויב בתוכנו סטארטרק: אל האינסוף
 תוכנית טלוויזיה:  מסע בין כוכבים: הסדרה המקורית
 הופעה ראשונה:  מסע בין כוכבים: הסדרה המקורית
 הופעה אחרונה:  סטארטרק: אל האינסוף
 יוצרים:  ג'ין רודנברי
 גילום הדמות:  ויליאם שאטנר (1966–1994) כריס פיין (2009–2016) פול וסלי (טרם שודר)
 מידע
 כינויים:  ג'ים
 תאריך לידה:  שנת 2233, בריברסייד, איווה
 מקום לידה:  ריברסייד 
 גזע:  בן אדם
 מין:  זכר
 מקצוע:  קפטן/אדמירל בצי הכוכבים
 שיוך:  פדרציית הכוכבים המאוחדת
 אזרחות:  ארצות הברית 
 מקום מגורים:  טארסוס IV 
 תאריך פטירה:  שנת 2371, בן 60 במותו
 דמויות קשורות
 משפחה:  דייוויד מרכוס
 חברים:  ספוק ד"ר לאונרד מקוי
 אויבים:  חאן נוניאן סינג
 
ג'יימס טיבריוס קירק (באנגלית: James Tiberius Kirk) הוא דמות בדיונית המגולמת על ידי השחקנים ויליאם שאטנר במסע בין כוכבים: הסדרה המקורית וסרטי מסע בין כוכבים, כריס פיין שגילם את הדמות בסרט הקולנוע "סטארטרק" ושני המשכיו ופול וסלי שעתיד לגלם את הדמות בעונתה השנייה של הסדרה "מסע בין כוכבים: עולמות חדשים ומשונים". קירק שימש כקפטן השלישי של ספינת החלל "USS Enterprise NCC-1701".
הדמות זכתה לשבחים על הפגנת תכונת המנהיגות שבה, אך ספגה ביקורת בגין יחסה כלפי נשים.